b"\n_START_ARTICLE_\nOverligger\n_START_PARAGRAPH_\nOverligger er en horisontal steinblokk eller en bjelke av annet materiale som strekker seg over \xc3\xa5pningen mellom to vertikale st\xc3\xb8ttes\xc3\xb8yler. Det kan v\xc3\xa6re et b\xc3\xa6rende bygningskomponent, et dekorativt arkitekturelement, eller en kombinert ornamentalt strukturgjenstand. Det er ofte funnet over portaler, d\xc3\xb8rer, vinduer, eller peiser (ildsted)._NEWLINE_I arkitekturen ved ulike steder verden over har overliggere v\xc3\xa6rt sentrale bygningselement. Det finnes allerede i steinalderen i dysse p\xc3\xa5 megalitt- eller storsteinsgraver. Det er da vanligvis steinheller som ligger over store steiner som et tak. Som overligger over en inngang finnes et eksempel fra mykenske Hellas, datert til rundt 1600-1100 f.Kr., ved Atreus' rikdom i Mykene, en imponerende tholosgrav. Overliggeren veier 120 tonn med omtrentlige dimensjoner av 8.3 \xc3\x97 5.2 \xc3\x97 1.2 meter, en av de st\xc3\xb8rste i verden.\n_START_SECTION_\nDekorativt bruk\n_START_PARAGRAPH_\nBruk av overliggere som et dekorativ element over portaler uten strukturell funksjon har v\xc3\xa6rt benyttet i de fleste arkitektoniske tradisjoner og stilarter i de fleste kulturer i \xc3\xa5rhundrenes l\xc3\xb8p."